Gerli Disaini Ja Fotoblogi: juuni 2015
Leetses
Jätsime endast jälje maha :) Leetse 27.06.15
Suvi aias...
Esialgu oli meil oma autosse pakitud laste ja muu kraamiga plaan Kohilasse minna, et seal mõnusalt Jaanilaupäevaõhtu elava tule ääres mööda saata. Sinnapoole sõites sadas aga lakkamatult paduvihma, ning me keerasime otsa ringi veel õieti Tallinnast välja sõitmatagi. Oma vorstikesed grillisin ma sellel aasta kodus.... ahjus..just just :) Hiljem kui ilm ilusamaks läks, siis sõitsime hoopis Suurupisse. Mõnus õhtu oli.
Romantiline padi
Sain kord sugulase käest sellist imepeenikest lõnga, millest nüüd omale romantilise padjakatte heegeldan. Kui materjalist jätkub, siis teen neid kindlasti kaks tükki. Nagu näha, siis disainisin seda motiivi natuke ümber.
Lapilainel
Mulle meeldivad rõduääred mis lilledest lookas, aga ise olen suhteliselt tagasihoidlikuks sellega jäänud, kuna elan kuuendal korrusel. Panin potid pika naela otsa, seega ei tohiks nad alla potsatada, aga suurema tuulega tõstan nad sealt igaksjuhuks ikkagi ära :)
Õnneks päevad mööduvad...
Minuga juhtus selline tobe asi, nagu paljude teistegagi võib aegajalt juhtuda, et hammas otsustas ära laguneda ja nii ma siis hambaarstile läksingi. Selgus, et see vajab juureravi, ning kuna arsti arvates oli mul selle katkise hamba kõrval asuva tarkusehamba olemasolu täiesti mõtetu, siis tulin sealt tulema suus üks hammas vähem :((((((((( no juhtub, elu on selline... vahel täiesti ootamatuid, ebameeldivaid üllatusi võib ette tulla... Aga õnneks päevad mööduvad, uus visiit tuleb lähemale ja saab ka selle jubeda juureraviga kord ühelepoole...aga sinnamaani on tuju nullis, suus on haav ja... no mida ma hädaldan... väga paljudel eemaldatakse neid tarkusehambaid ja kuna tuimestus on üliefektiivne, siis karta pole tegelikult midagi, juhul kui kedagi sama jama ees ootab :)
Aga uskumatult palju jõudu peab ikka ühel hambaarstitädil olema.. keeras ja väänas ja sakutas mind, kohati tekkis tunne, et tõmbab mu sealt toolipealt püsti ja varsti oleme üldse ooteruumis omadega.. ja mina muudkui palvetasin, et see kõik juba kiiremini lõppeks.. :D
Teel vanalinna....
Üks sombune, vihmane hommik, Baltijaamas sagimas igasuguseid erinevaid inimesi. Koht, mis täna selle halli taeva all tundub veel kõhedam kui muidu, ning ei tekita soovi sinna kauemaks jääda.. eriti sellisel kellaajal..
AGA natuke eemal, minnes nunnakopli poole, satud kui imelisse paradiisi. Oleksin tahtnud teha rohkem pilte. Lilledest, puudest ja purskkaevudest, kuid kahjuks sadas vihma..- Teine kord teen kindlasti, sest seal on nii ilus ja müstiline.
Ühele titapoisile...
Suvesangarid :)
Nüüd ei pea enam mõnda aega vara ärkama ja õhtuti ekoolis näpuga järge ajama, et kõik ikka tehtud oleks. On lastel lihtsam ja on ka minul. Meie peres on nüüd ametlikult ära lõpetatud 1 ja 3 klass. :)